મહુવા તાલુકો

મહુવા તાલુકો ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા જિલ્લાઓ પૈકીના એક એવા ભાવનગર જિલ્લાનો તાલુકો છે. મહુવા તાલુકાનું વહીવટી મુખ્ય મથક છે. ડુંગળી, લીલા નાળિયેરના ઉત્પાદનમાં મહુવા તાલુકો આગળ પડતું સ્થાન ધરાવે છે. આ તાલુકો અમરેલી સંસદીય મતવિસ્તાર હેઠળ આવેલો છે.

 ભૂગોળ 
તળાજાથી શરૂ થતી ડુંગરમાળાના ભાગરૂપ મોરધાર, રબારિકા, રાવણબેલા નામની ટેકરીઓ અહીં આવેલી છે. માલણ અને બગડ અહીંની મુખ્ય નદીઓ છે. માલણ મોરધારના ડુંગરમાંથી નીકળી ખંભાતના અખાતને મળે છે. મહુવા પાસેથી તેનો પટ વિશાળ બને છે. રબારિકા, ઇગલવાડી, ખૂંટવડા, નાવડા, ગોરસ અને સાગણિયા ગામો તેના કાંઠા પર વસેલાં છે. ખૂંટવડા નજીક માલણ નદી પર સિંચાઈ માટેનો બંધ આવેલો છે. બગડાણા નજીક આવેલા ૨૨૫ મીટર ઊંચા ગેબર ડુંગરમાંથી બગડ નદી નીકળે છે. તેના ઉપરવાસમાં મોણપર, ટિટોડિયા અને ધરાઈ નજીક અન્ય ઝરણાં આ નદીને મળે છે. હેઠવાસમાં વાહરગઢ, બોરડી, જગાધર અને લીલવણ તેના કાંઠા પર આવેલાં છે. તેના પટમાં કાળમીંઢ ખડકો આવેલા છે. સમઢિયાળા પાસે તેના પર બંધ બાંધેલો છે.

તાલુકાની જમીનો મોટેભાગે સપાટ અને ફળદ્રૂપ છે. કાંઠા સિવાયની જમીનો મધ્યમ કાળી છે.

 મહુવા તાલુકાના ગામો 

 સંદર્ભ 

 બાહ્ય કડીઓ 
 તાલુકાનાં ગામની યાદી, જિ.પં.ભાવનગર (અંગ્રેજીમાં) 
 તાલુકાનાં ગામની યાદી, જિ.પં.ભાવનગર (ગુજરાતીમાં) 

શ્રેણી:ભાવનગર જિલ્લો
શ્રેણી:ગુજરાતનાં તાલુકાઓ